Džerijs Raiss
Džerijs Lī Raiss (angļu: Jerry Lee Rice; dzimis 1962. gada 13. oktobrī Kraufordā, Misisipi štatā, ASV) ir bijušais ASV amerikāņu futbola spēlētājs, spēlējis malējā uzbrucēja pozīcijā. Viņš tiek uzskatīts par visu laiku izcilāko malējo uzbrucēju un vienu no visu laiku izcilākajiem NFL spēlētājiem. 2010. gada 4. novembrī NFL Network pārraidē The Top 100: NFL's Greatest Players viņš tika atzīts par visu laiku izcilāko NFL spēlētāju.